  Майя Бывальцева Искусствоосъя «П. И. Чайковскийлэн шаераз» 62-тӥез калыккуспо фестивалез сӥё-дано усьтон ужрад 13-тӥ оштолэзе Вотка карын ортчоз. Кызьы вераз журналистъёслы Удмуртиысь филармонилэн кивалтӥсез Алексей Фомин, ватсаса 11-тӥ куартолэзе «Чайковскиен нунал» радъялозы, азьвыл со фестивалез ворсан нуналэ 7-тӥ куартолэзе луылэ вал. Чайковскийлэн фестиваляз ми арлы быдэ мар ке но выльзэ пыртыны тыршиськомы. <…> Удмуртиын улӥсьёсты ӧтем куноосын 13 бадӟым концертъёс возьмало. Дышем сямен фестивалез 7-тӥ куартолэзе ворсаськомы, но Вотка куремъя «Чайковскиен нунал» ватсаса 11-тӥ куартолэзе луоз на Алексей Фомин, Удмуртиысь кун филармонилэн кивалтӥсезПусъём, фестивалез куинь блоклы люкемын. Нырысетӥез – дышетон, отчы быдэс элькунысь крезьгуро школаосысь, искусствоосъя нылпи школаосысь но шоръёзо ӧнер дышетсконниосысь 700-лэсь трос пиналъёс пырисько. Кыкетӥез сяме пырем концертъёслэсь кылдытӥське, соос Ижкарын но Воткаын ортчозы. Фестиваль улсын операысь кырӟасьёс, эктонъя «Эксцентрик-балет» театр, валторнаен шудӥсь быгатонлыкъёссэс возьматозы. Со сяна, театрысь но киноысь актёр Артур Смольянинов лыктыны кулэ. Куинетӥез блок кыкетӥ арзэ гинэ луоз ай. Отын пӧртэм мастер-классъёс, крезьгур удысысь кивалтӥсьёсты дышетонъёс радъясько. Озьы ик фестиваль нуналъёсы «5++++» дунтэк лекция ортчоз. «Кызьы кылзоно классика крезьгурез» блок улсын крезьгуръя критик но музыковед Ярослав Тимофеев Сергей Рахманиновлэн творчествоез сярысь вералоз.   Тегъёс: Лулчеберет Ижкар Удмуртия Чайковский фестиваль Вотка крезьгур  